Giuseppe Verdi - Wikipedia

# Giuseppe Verdi

### Dari Wikipedia Bahasa Melayu, ensiklopedia bebas.

Giuseppe Verdi

Giuseppe Fortunino Francesco Verdi /dʒuˈzɛppe ˈverdi/ (lahir samada Oktober 9 atau Oktober 10, 1813 – Januari 27, 1901) merupakan seorang penggubah Itali dari era romantis, terutamanya dalam seni opera. Beliau merupakan salah seorang penggubah Itali yang amat berpengaruh melebihi kerja-kerja penggubah lain seperti Gaetano Donizetti, Vincenzo Bellini dan Gioachino Rossini.

Kerja-kerja beliau adalah yang paling kerap dipersembahkan di rumah-rumah opera di serata dunia, melangkaui limit genre muzik lain dan sesetengah hasil karya beliau telah sekian lama bertapak sebagai tradisi muzik popular seperti "La donna è mobile" dari opera Rigoletto dan "Libiamo ne' lieti calici" dari opera La traviata. Hasil kerja seni Verdi mendominasi piawaian repertoir muzik untuk lebih dari satu setengah kurun dari masa ianya digubah sehingga ke hari ini.

## [Sunting] Biografi

Verdi dilahirkan di Le Roncole, sebuah kampung berhampiran Busseto di Itali. Beliau didaftarkan pada hari sebelumnya kerana mereka mengira hari selepas matahari terbit, oleh itu Verdi dilahirkan pada 9 ataupun 10 Oktober. Semasa kecil, keluarga Verdi berpindah dari Piacenza ke Busseto, di mana kemudahan sekolah di situ lebih baik dengan kelengkapan perpustakaan yang besar. Sekolah itu dimiliki oleh mubaligh tempatan. Di situlah Verdi menerima pelajaran beliau yang pertama di dalam penggubahan muzik.

Verdi meneruskan pengajian di Milan pada usia 20 tahun dan mengambil kelas persendirian disamping menghadiri persembahan opera dan konsert, terutamanya muzik Jerman. Persatuan beaumonde Milan menggalakkan beliau untuk memilih karier sebagai penggubah teater.

Apabila beliau tamat pengajian dan pulang ke Busseto, beliau berkerja sebagai ketua muzik tempatan. Dengan pertolongan Antonio Barezzi, seorang peniaga tempatan yang meminati muzik Verdi, beliau diberi peluang untuk membuat persembahan pertamanya di rumah Barezzi pada 1830. Barezzi juga menjemput Verdi untuk memberi tutor muzik kepada anak perempuan beliau, Margherita. Verdi dan Margherita saling menyintai dan berkahwin pada 1836. Margherita melahirkan 2 cahayamata yang meninggal dunia tidak lama selepas kelahiran, diikuti dengan Margherita pada 1840. Verdi yang amat menyayanyi isteri dan anak-anaknya amat kecewa dengan kehilangan keluarga beliau.

### [Sunting] Pengiktirafan awal

Opera pertama Verdi, Oberto, yang dipersembahkan di Teatro alla Scala, mencapai kejayaan yang agak cemerlang. Beliau kemudiannya ditawarkan kontrak oleh Bartolomeo Merelli, pengurus rumah opera tersebut untuk mempersembahkan 2 lagi opera di situ.

Ketika menggubah opera yang kedua, Un giorno di regno, isteri dan anak Verdi meninggal dunia. Tragedi tersebut menghancurkan hati Verdi yang amat menyanyangi isterinya. Beliau menjadi patah hati dan berputus asa, malah bersumpah untuk melupakan karier gubahan muzik untuk selama-lamanya. Walau bagaimanapun, pada tahun 1842, Merelli memujuk beliau untuk kembali menulis opera dan Nabucco menjadikan nama Verdi terkenal. Menurut kata ramai, kata-kata terkenal dalam koir "Va pensiero" yang ditulis untuk nyanyian hamba-hamba dalam bahasa Ibrani begitu memberi inspirasi kepada Verdi untuk menulis muzik sekali lagi.

Sejumlah besar opera-opera gubahan beliau digubah selepas tahun 1843, satu tempoh yang mana Verdi memanggil sebagai "tahun-tahun galeri". Antara opera-opera yang ditulis pada tempoh tersebut termasuklah I Lombardi pada tahun 1843 dan Ernani pada tahun 1844.

Menurut para pengkritik, opera Verdi yang dianggap paling asli dan terpenting pernah ditulis beliau ialah Macbeth yang digubah pada tahun 1847. Buat pertama kalinya, Verdi membuat percubaan sebuah opera tanpa kisah cinta yang memecahkan konvensyen asas untuk opera Itali kurun ke-19.

Pada tahun 1847, opera I Lombardi disemak semula dan dinamakan Jerusalem telah dihasilkan untuk Académie Royale de Musique, Paris. Ini adalah untuk memberi penghormatan kepada opera Perancis dan opera ini menjadi karya pertama Verdi dalam corak opera agung Perancis.

### [Sunting] Sarjana agung

Giuseppina (Peppina) Strepponi.

Ketika berusia tiga puluh lapan, Verdi mula menjalin hubungan dengan Giuseppina Strepponi, seorang penyanyi soprano yang sudah mula pudar popularitinya. Mereka tinggal sekedudukan sebelum berkahwin dan dianggap sebagai skandal besar di beberapa tempat yang mereka tinggal, namun akhirnya pada tahun 1859, Verdi dan Giuseppina berkahwin secara sah. Ketika menetap di Busseto bersama Strepponi pada tahun 1848, Verdi membeli sebuah estet dua batu dari bandar. Pada mulanya, ibu bapa beliau menetap di situ, namun selepas kematian ibunya pada tahun 1851, beliau menjadikan vila di Sant'Agata sebagai rumah kediamannya sehinggalah pada hari kematiannya.

Selepas "tahun-tahun galeri" beliau mula mencapai penghujungnya, Verdi mencipta salah satu dari karya-karya agungnya yang paling besar berjudul Rigoletto, pertamakali dipersembahkan di Venice pada tahun 1851. Cerita ini diambil berdasarkan sebuah drama oleh Victor Hugo. Libreto opera ini telah menjalani banyak peringkat-peringkat semakan bagi mematuhi lembaga penapisan di zaman tersebut. Namun, selepas tayangan perdana, Rigoletto dengan cepatnya menjadi satu kejayaan besar.

Ini diikuti dengan lain-lain opera-opera penting Verdi termasuklah: pada tahun 1853 Il trovatore yang dihasilkan di Rom dan La traviata di Venice. Di antara tahun 1855 dan 1867, sumbangan besar opera gubahan Verdi masuk mencurah-curah diikuti dengan Un ballo in maschera (1859), La forza del destino (dibuat khas untuk tugaskan oleh Imperial Theatre di Saint Petersburg pada tahun 1861 tetapi hanya dipersembahkan pada tahun 1862), dan satu versi semakan semula Macbeth pada tahun 1865. Lain-lain opera yang agak kurang dipersembahkan termasuk Les vêpres siciliennes (1855) and Don Carlos (1867), yang dibuat khas untuk Paris Opera di dalam bahasa Perancis. Namun, kedua-dua opera tersebut kini adalah antara dua yang paling kerap dipersembahkan dalam mereka versi semakan bahasa Itali. Opera seterus Verdi ialah Simon Boccanegra yang dibuat tayangan perdana pada tahun 1857.

Giuseppe Verdi, dilukis oleh Giovanni Boldini pada 1886. Potrait ini dipamerkan di “National Gallery of Modern Art, Rom

Pada tahun 1869, Verdi telah diundang untuk menulis satu bahagian untuk "Requiem" (lagu berbentuk keagamaan) untuk memperingati penggubah Gioacchino Rossini, dan dicadangkan agar Requiem itu dibuat berunsurkan koleksi seksyen-seksyen kontemporari Itali hasil karya Rossini.

Requiem Verdi telah disusun dan siap namun tidak dipersembahkan pada waktu Verdi hidup. Lima tahun kemudian, Verdi membuat semula seksyen "Libera Me" dari bahagian Requiem tulisan Rossini dan menjadikan sebagai sebahagian dari Requiem Verdi, bagi menghormati patriot terkenal Alessandro Manzoni, yang meninggal dunia pada 1873. Requiem lengkap Verdi pertama kali dipersembahkan di katedral di Milan pada 22 Mei 1874.

Opera agung Verdi, Aida, sering dianggapkan sebagai dibuat untuk sambutan pembukaan Terusan Suez pada 1869 ataupun untuk pembukaan rumah opera Khedivial di Kaherah, Mesir. Namun menurut satu pengkritik ternama [1], Verdi menolak undangan Khedive untuk menulis satu "ode" pembukaan Rumah opera Khedivial yang baru, begitu juga untuk majlis pembukaan Terusan Suez. Rumah opera Khedivial dibuka dengan persembahan Rigoletto.

Kemudiannya pada sekitar tahun 1869-70, apabila pihak penganjur sekali lagi mengundang Verdi untuk membuat persembahan di rumah opera Khedivial di Kaherah untuk menulis sebuah opera yang baru, Verdi sekali lagi menolak undangan mereka. Apabila mereka memberitahu Verdi yang mereka akan berpaling kepada penggubah lain seperti Charles Gounod dan juga mengugut untuk mengundang Richard Wagner, barulah Verdi mula menunjukkan minat, dan perjanjian antara Verdi dan rumah opera Khedivial ditandatangani dalam bulan Jun 1870.

Pada kenyataannya, kedua-dua penggubah lagenda ini dikatakan tidak menyukai antara satu sama. Mereka tidak pernah bertemu. Verdi mengulas bahawa muzik Wagner adalah kurang “baik”. Jelas Verdi, "Wagner terlalu memilih walaupun tidak perlu sama sekali, beliau memilih jalan yang tidak boleh dilalui, cuba untuk terbang di mana seseorang yang rasional akan berjalan untuk mendapat hasil-hasil yang lebih baik". Namun pada hari kematian Wagner, Verdi mengeluh: "Sedih! Sedih! Sedih! ... sebuah nama yang meninggalkah satu tanda yang paling berkuasa tentang sejarah seni kita." Salah satu komen Wagner terhadap Verdi, selepas mendengar "Requeim Verdi" berkata "Lebih baik tak payah berkata apa-apa".

Tayangan perdana Aida dibuat di Kaherah pada tahun 1871 dan serta-merta mendapat kejayaan besar.

### [Sunting] Karya-karya akhir

Patung peringatan Verdi di kediaman beliau di Busseto

Pada sepanjang tahun-tahun yang berikutnya Verdi banyak membuat kerja pengemaskinian beberapa opera-opera terdahulu. Beliau dengan menukar kepada beberapa opera-opera seperti Don Carlos, La forza del destino, dan Simon Boccanegra kepada versi-versi baru.

Opera Otello yang diambil berdasarkan drama William Shakespeare manakala libretonya ditulis oleh libretis muda Mefistofele dan Arrigo Boito, pertamakali dipersembahkan di Milan pada tahun 1887. Muzik opera tersebut adalah "berterusan" dan tidak boleh dengan mudahnya dibahagikan kepada lagu-lagu berasingan untuk persembahan konsert.

Sesetengah berpendapat, opera tersebut walaupun dibuat secara baik tetapi kekurangan seni melodik , sesuatu yang sangat tipikal dengan corak opera Verdi yang terdahulu. Tambahan pula, opera itu kekurangan bahagian prelude, sesuatu yang amat tidak biasa untuk pendengar yang sudah biasa dengan kerja Verdi.

Opera Verdi yang terakhir, Falstaff, libreto yang ditulis oleh Boito, diambil dari drama Shakespeare berjudul The Merry Wives of Windsor. Opera ini adalah satu kejayaan antarabangsa dan merupakan opera komik yang sangat cemerlang yang menunjukkan kepintaran Verdi.

Isteri beliau Giuseppina Strepponi meninggal dunia secara tiba-tiba pada 14 November 1897. Verdi mula terasa sakit jantung pada 21 Januari 1901 di sebuah hotel dan meninggal dunia enam hari kemudian pada 27 Januari 1901.

## [Sunting] Senarai opera

  Lihat juga Senarai kerja penggubahan oleh Giuseppe Verdi

Senarai Opera Giuseppe Verdi

Oberto, Conte di San Bonifacio (1839)
Un giorno di regno (1840)
Nabucco (1842)
I Lombardi alla prima crociata (1843)
Ernani (1844)
I due Foscari (1844)
Giovanna d'Arco (1845)
Alzira (1845)
Attila (1846)
Macbeth (1847)
I masnadieri (1847)
Jérusalem (1847)
Il corsaro (1848)
La battaglia di Legnano (1849)
Luisa Miller (1849)
Stiffelio (1850)
Rigoletto (1851)
Il trovatore (1853)
La traviata (1853)
Les vêpres siciliennes (1855)
Simón Bocanegra (1857)
Aroldo (1857)
Un ballo in maschera (1859)
La forza del destino (1862)
Don Carlos (1867)
Aida (1871)
Otello (1887)
Falstaff (1893)

- Oberto, Conte di San Bonifacio - Teatro alla Scala, Milan, 1839
- Un giorno di regno - Teatro alla Scala, Milan, 1840
- Nabucco - Teatro alla Scala, Milan, 1842
- I Lombardi alla prima crociata - Teatro alla Scala, Milan, 1843
- Ernani - Teatro La Fenice, Venice 1844
- I due Foscari - Teatro Argentina, Rom, 1844
- Giovanna d'Arco - Teatro alla Scala, Milan, 1845
- Alzira - Teatro San Carlo, Naples, 1845
- Attila - Teatro La Fenice, Venice, 1846
- Macbeth - Teatro della Pergola, Florence, 1847
- I masnadieri - Her Majesty's Theatre, London, 1847
- Jérusalem - Académie Royale de Musique Paris, 1847 (versi ubah suai I Lombardi)
- Il corsaro - Teatro Comunale Giuseppe Verdi, Trieste, 1848
- La battaglia di Legnano - Teatro Argentina, Rom, 1849
- Luisa Miller - Teatro San Carlo, Naples, 1849
- Stiffelio - Teatro Comunale Giuseppe Verdi, Trieste, 1850
- Rigoletto - Teatro La Fenice, Venice, 1851
- Il trovatore - Teatro Apollo, Rom, 1853
- La traviata - Teatro La Fenice, Venice,1853
- Les vêpres siciliennes - Académie Royale de Musique Paris, 1855
- Le trouvère - Académie Royale de Musique Paris, 1857 (versi ubahsuai Il trovatore ditambah dengan adegan tarian balet)
- Simon Boccanegra - Teatro La Fenice, Venice, 1857
- Aroldo - Teatro Nuovo, Rimini, 1857 (versi ubahsuai Stiffelio)
- Un ballo in maschera - Teatro Apollo, Rom, 1859
- La forza del destino - Imperial Bolshoi Kamenny Theatre, Saint Petersburg, 1862
- Macbeth - Theâtre Lyrique, Paris, 1865 (versi ubahsuai)
- Don Carlos - Académie Royale de Musique Paris, 1867
- La forza del destino - Teatro alla Scala, Milan, 1869 (versi ubahsuai)
- Aida - Khedivial Opera House Kaherah, 1871
- Don Carlo - Teatro San Carlo, Naples, 1872 - (ubahsuai pertama Don Carlos)
- Simon Boccanegra - Teatro alla Scala, Milan, 1881 (versi ubahsuai 1857)
- Don Carlo - Teatro alla Scala, Milan, 1884 (ubahsuai ke-2, opera 4 babak)
- Don Carlo - Teatro Municipale, Modena, 1886 (ubahsuai ke-3, opera 5 babak)
- Otello - Teatro alla Scala, Milan, 1887
- Falstaff - Teatro alla Scala, Milan, 1893

## [Sunting] Media

- La donna è mobile (maklumat fail) — dimainkan dalam browser (beta)
  - Enrico Caruso menyanyikan La donna è mobile dari opera Verdi berjudul Rigoletto, 1908
- Masalah memainkan fail ini? Sila rujuk bantuan media.

- Giuseppe Verdi - "Addio del passato" dari La traviata, dinyanyikan oleh Adelina Agostinelli, 1913

## [Sunting] Rujukan

1. ↑ Budden,Volume 3

## [Sunting] Buku rujukan

- Budden, J. (1973). tajuk: The Operas of Verdi, Volume I, edisi 3, penerbit: Oxford University Press. ISBN 0-19-816261-8.
- Budden, J. (1973). tajuk: The Operas of Verdi, Volume II, edisi 3, penerbit: Oxford University Press. ISBN 0-19-816262-6.
- Budden, J. (1973). tajuk: The Operas of Verdi, Volume III, edisi 3, penerbit: Oxford University Press. ISBN 0-19-816263-4.
- Kamien, R. (1997). tajuk: Music: an appreciation - student brief, edisi 3, penerbit: McGraw Hill. ISBN 0-07-036521-0.
- Gal, H. (1975). tajuk: Brahms, Wagner, Verdi: drei meister, drei welten, penerbit: Fischer. ISBN 3-10-024302-1.
- Parker, Roger (1992): Verdi, Giuseppe dalam 'The New Grove Dictionary of Opera', ed. Stanley Sadie (London, 1992) ISBN 0-333-73432-7
- Phillips-Matz, Mary Jane (1993). tajuk: Verdi: A Biography, edisi 1, penerbit: Oxford University Press. ISBN 0-19-313204-4.
- Michels, Ulrich (1992). tajuk: dtv-Atlas zur Musik: Band Zwei, edisi 7, penerbit: Deutscher Taschenbuch Verlag dengan kerjasama Bärenreiter Verlag. ISBN 3-423-03023-2.

### [Sunting] Lain-lain buku rujukan

- Associazione Amici di Verdi (ed.), Con Verdi nella sua terra, Busseto, 1997, (dalam bahasa Inggeris)
- Maestrelli, Maurizio, Guida alla Villa e al Parco (in Italian), terbitan Villa Verdi, 2001
- Mordacci, Alessandra, An Itinerary of the History and Art in the Places of Verdi, Busseto: Busseto Tourist Office, 2001 (dalam bahasa Inggeris)
- Villa Verdi': the Visit and Villa Verdi: The Park; the Villa; the Room, terbitan Villa Verdi

## [Sunting] Pautan luar

Wikimedia Commons mempunyai media mengenai:
Giuseppe Verdi

- Laman rasmi Giuseppe Verdi
- Rakaman Verdi , dari Cylinder Preservation and Digitization Project milik perpustakaan University of California, Santa Barbara.
- Senarai opera Verdi berserta lokasi opera pembukaan dan tarikh dari Stanford University
- I Lombardi alla prima crociata Rakaman MP3 (bahasa Itali)
- Projek Gutenberg: Karya-karya oleh Giuseppe Verdi
- "Album Verdi" dari Digital Library of the National Library of Naples (Itali)
- Persatuan peminat Verdi di London
- Dengar rakaman percuma MP3 dari Ave Maria bersama Umeå Akademiska Kör.
- Opera MP3 Verdi
- Un ballo in Maschera Soprano ( MP3)
- IMSLP — Halaman Verdi untuk Projek Perpustakaan Skor Muzik Antarabangsa.

Senarai-senarai opera
Korpus opera • Senarai opera penting • Senarai penggubah opera • Senarai libretis opera • Senarai rumah opera • Senarai syarikat opera utama • Senarai festival opera • Senarai pengarah opera

p • b • s Romantisisme
Muzik era romantis: Charles Valentin Alkan - Ludwig van Beethoven - Hector Berlioz - Johannes Brahms - Frédéric Chopin - Antonín Dvořák - Edvard Grieg - Franz Liszt - Gustav Mahler - Felix Mendelssohn – Giacomo Puccini - Franz Schubert - Robert Schumann - Pyotr Ilyich Tchaikovsky - The Five – Giuseppe Verdi – Richard Wagner
Penyajak era romantis: William Blake - Robert Burns - George Byron, 6th Baron Byron - Samuel Taylor Coleridge – Johann Wolfgang von Goethe - Friedrich Hölderlin – Victor Hugo - John Keats - Zygmunt Krasiński - Alphonse de Lamartine - Giacomo Leopardi - Mikhail Lermontov - Adam Mickiewicz - Gerard de Nerval - Novalis - Aleksandr Pushkin - Percy Bysshe Shelley - Juliusz Słowacki - William Wordsworth
Seni lukis dan bina era romantis: Karl Briullov - John Constable - Camille Corot - Eugène Delacroix - Caspar David Friedrich - Théodore Géricault - Gothic Revival architecture - Francisco Goya - Hudson River school - Emanuel Leutze - Nazarene movement - Samuel Palmer - J. M. W. Turner
Budaya era romantis: Bohemianisme - Nasionalisme romantis

Diperolehi daripada "http://ms.wikipedia.org../../../g/i/u/Giuseppe_Verdi_b105.html"

Kategori: Penggubah Itali | Senarai Penggubah Muzik | Penggubah Opera

##### Views

- Rencana
- Perbincangan
- Semakan terkini

##### perhubungan

- Tentang Wikipedia
- Masyarakat
- Muat naik pintar
- Hubungi kami
- Menderma
- Bantuan

##### Cari

##### Bahasa lain

- Aragonés
- العربية
- Български
- Brezhoneg
- Bosanski
- Català
- Česky
- Cymraeg
- Dansk
- Deutsch
- Ελληνικά
- English
- Esperanto
- Español
- Eesti
- Euskara
- Suomi
- Français
- Gaeilge
- Galego
- עברית
- Hrvatski
- Magyar
- Հայերեն
- Bahasa Indonesia
- Ido
- Italiano
- 日本語
- ქართული
- 한국어
- Latina
- Lëtzebuergesch
- Lietuvių
- Македонски
- Монгол
- Malti
- Nederlands
- ‪Norsk (bokmål)‬
- Occitan
- Polski
- Português
- Runa Simi
- Română
- Русский
- Sicilianu
- Srpskohrvatski / Српскохрватски
- Simple English
- Slovenčina
- Slovenščina
- Shqip
- Српски / Srpski
- Svenska
- ไทย
- Türkçe
- Tatarça
- Українська
- Winaray
- 中文